[pic] | EUROOPAN YHTEISÖJEN KOMISSIO |

Bryssel 14.6.2005

KOM(2005) 253 lopullinen

2005/0111 (COD)

Ehdotus:

EUROOPAN PARLAMENTIN JA NEUVOSTON DIREKTIIVI,

annettu …, rahoitusvälineiden markkinoista annetun direktiivin 2004/39/EY muuttamisesta eräiden määräaikojen osalta

(komission esittämä)

PERUSTELUT

EHDOTUKSEN TAUSTA |

Ehdotuksen perusteet ja tavoitteet Ehdotetulla direktiivillä on tarkoitus pidentää määräaikoja, joihin mennessä jäsenvaltioiden on saatettava rahoitusvälineiden markkinoista annettu direktiivi 2004/39/EY osaksi kansallista lainsäädäntöä ja säänneltyjen yritysten noudatettava sitä. Syynä tähän on se, että toimialan edustajat ja jäsenvaltiot ovat ilmoittaneet suurista vaikeuksista, joita sääntelyn piiriin kuuluvilla yksiköillä on direktiivin voimaansaattamiselle asetetun määräajan noudattamisessa (30 päivä huhtikuuta 2006). 1. Täytäntöönpanotoimenpiteiden hyväksyminen lyhentää käytännössä voimaansaattamisaikaa Neuvostossa sovittu ja Euroopan parlamentin hyväksymä määräaika direktiivin saattamiselle osaksi kansallista lainsäädäntöä oli tavanomaiset 24 kuukautta direktiivin voimaantulosta. Merkittävä osa tästä ajasta kuluu kuitenkin valmisteltaessa täytäntöönpanotoimenpiteitä, joita direktiivin säännöksistä 17 edellyttää, sillä niitä ei voida soveltaa ilman kyseisiä toimenpiteitä. Nykyisten suunnitelmien mukaan komissio aikoo antaa kaikki täytäntöönpanotoimenpiteet vuoden 2006 alkuun mennessä. Näiden toimenpiteiden hyväksymistä ei voida nopeuttaa, koska ne ovat monimutkaisia ja koska on järjestettävä laaja kuuleminen ja saavutettava konsensus sekä noudatettava päätöksen 1999/468/EY mukaista komitologiamenettelyä. Täytäntöönpanotoimenpiteisiin liittyvien säännösten voimaansaattamisessa ei voida edetä ennen kuin niiden kannalta välttämättömät täytäntöönpanotoimenpiteet on saatu päätökseen. Tämä viive taas vaikuttaa direktiivin muiden täytäntöönpanotoimenpiteitä edellyttäviin säännöksiin liittyvien säännösten oikea-aikaiseen voimaansaattamiseen. Tämän johdosta jäsenvaltioilla ei ole riittävästi aikaa koko direktiivin voimaansaattamiseen asetettuun määräaikaan (huhtikuu 2006) mennessä sen jälkeen, kun täytäntöönpanotoimenpiteet oletettavasti hyväksytään (vuoden 2006 alussa). Jotta rahoitusvälineiden markkinoita koskevaa direktiiviä sovellettaisiin tehokkaasti ja yhdenmukaisesti kaikissa jäsenvaltioissa voimaansaattamiselle asetetusta määräajasta alkaen, määräaikaa on aiheellista lykätä. 2. Käytännön seuraukset yritysten kannalta Useat alan toimijat ovat ilmoittaneet komissiolle, että rahoitusvälineiden markkinoita koskevan direktiivin täytäntöönpanoaikataulussa asetetaan direktiivin soveltamisalaan kuuluville yksiköille mahdottomat määräajat. Ne toteavat, että ne saattavat direktiivin noudattamiseksi joutua tekemään huomattavasti aikaa vieviä muutoksia tekniseen infrastruktuuriinsa, ohjelmistoihinsa sekä kirjanpito- ja raportointijärjestelmiinsä. Yritykset saattavat lisäksi joutua mukauttamaan asiakassuhteita, omaisuuserien erottelua ja eturistiriitojen hallintaa koskevia sisäisiä toimintalinjoja ja ohjeita. Markkinatoimijat toteavat myös, että ne eivät voi tehdä lopullisia päätöksiä tarvittavista operatiivisista toimenpiteistä ennen kuin täytäntöönpanotoimenpiteet on hyväksytty. Direktiivissä 2004/39/EY säädetään ainoastaan näitä vaatimuksia koskevista yleisistä periaatteista. Tarkoista teknisistä yksityiskohdista säädetään täytäntöönpanolainsäädännössä, joka on käytettävissä vasta vuoden lopussa. |

Asiayhteys Direktiivin 2004/39/EY tekninen muuttaminen |

Voimassa olevat säännökset Direktiivi 2004/39/EY |

Yhdenmukaisuus unionin muiden politiikan alojen ja tavoitteiden kanssa Direktiivi 2004/39/EY |

ASIANOMAISTEN KUULEMINEN JA VAIKUTUSTEN ARVIOINTI |

Asianomaisten kuuleminen |

Vaikka tästä ehdotuksesta ei ole järjestetty erityistä julkista kuulemista, ehdotuksen tekeminen on perusteltua seuraavista syistä: - Alan edustajat ovat toimittaneet komissiolle lukuisia huomautuksia ja esittäneet runsaasti näyttöä siitä, että direktiivin soveltamista koskevan määräajan pidentäminen on olennaista, jotta markkinatoimijoilla olisi riittävästi aikaa mukauttaa järjestelmänsä ja menettelynsä direktiivin mukaisiksi. - Jäsenvaltioiden kanssa Euroopan arvopaperikomiteassa käydyissä keskusteluissa on ilmennyt, että jäsenvaltiot konsultoituaan markkinoitaan ja arvioituaan voimaansaattamiseen liittyviä tarpeitaan kannattavat lähes yksimielisesti sekä voimaansaattamis- että soveltamismääräaikojen ehdotettua pidentämistä. - Arvopaperimarkkinoiden alalla lainsäädäntömenettelyitä koskevassa yleisessä kuulemisessa saatujen kommenttien mukaan alalla kannatetaan laajasti voimaansaattamiselle asetettujen määräaikojen pidentämistä. Eräät vastaajat mainitsivat, että rahoitusvälineiden markkinoita koskeva direktiivi on esimerkki direktiivistä, jonka monitahoisuus on peruste voimaansaattamiselle asetetun määräajan pidentämiselle. - Määräaikojen pidentämisen tarpeellisuus vahvistettiin myös Lamfalussy-prosessin seurannasta vastaavan toimielinten välisen seurantaryhmän kolmannessa raportissa, joka julkistettiin 17 päivänä marraskuuta. |

Asiantuntijalausunnot |

Ulkoisia asiantuntijoita ei tarvittu. |

Vaikutusten arviointi Ks. direktiivi 2004/39/EY |

EHDOTUKSEN OIKEUDELLISET NÄKÖKOHDAT |

Tiivistelmä ehdotuksesta Ehdotuksen tarkoituksena on poistaa vaikeudet, joita jäsenvaltioilla on direktiivin voimaansaattamisessa ja toimialalla sen soveltamisessa. Tämän vuoksi ehdotetaan seuraavaa: - määräaikaa, johon mennessä jäsenvaltioiden on saatettava rahoitusvälineiden markkinoita koskeva direktiivi osaksi kansallista lainsäädäntöä, jatketaan kuudella kuukaudella eli lokakuuhun 2006; - jotta yrityksillä olisi riittävästi aikaa mukauttaa järjestelmänsä ja sisäiset menettelynsä direktiivin vaatimusten mukaisiksi, säädetään, että direktiivin varsinainen soveltaminen alkaa kuuden kuukauden kuluttua siitä, kun direktiivi on saatettu osaksi kansallista lainsäädäntöä, toisin sanoen huhtikuussa 2007. Koska direktiivin eri osat liittyvät läheisesti toisiinsa, nämä ehdotukset koskevat koko direktiiviä (eivätkä ainoastaan niitä säännöksiä, joita täydennetään täytäntöönpanotoimenpiteillä). 1. Tekniset muutokset Kaikki direktiiviin 2004/39/EY tehtävät muutokset on sisällytetty yhteen artiklaan (1 artikla). Muutokset ovat seuraavat: 1) Jäsenvaltioille asetettu voimaansaattamista koskeva määräaika korvataan uudella päivämäärällä, joka on 30 päivä lokakuuta 2006. 2) Jäsenvaltioille annetaan kuuden kuukauden lisäaika direktiiviä koskevan kansallisen lainsäädännön soveltamisen lykkäämiseksi 30 päivään huhtikuuta 2007 saakka. 3) Lisäksi on tehtävä seuraavat muutokset: a. Direktiivin 93/22/ETY (sijoituspalveludirektiivi), jonka rahoitusvälineiden markkinoista annettu direktiivi korvaa, kumoamispäivää on lainsäädännöllisen tyhjiön välttämiseksi lykättävä kuudella kuukaudella, jotta se olisi sama kuin rahoitusvälineiden markkinoista annetun direktiivin pidennetty voimaansaattamismääräaika. Ehdotuksen mukaan jäsenvaltioiden olisi kuitenkin lainsäädännöllisen tyhjiön välttämiseksi säilytettävä nykyinen direktiivin 93/22/ETY täytäntöönpanoa koskeva kansallinen sääntelyjärjestelmä kuusi kuukautta sen jälkeen kun direktiivi on kumottu. b. 71 artiklan siirtymäsäännösten voimaantulopäivä. Näiden säännösten olisi tultava voimaan samaan aikaan kuin rahoitusvälineiden markkinoita koskevan direktiivin soveltaminen alkaa täysimääräisesti jäsenvaltioissa. c. Määräajat, joihin mennessä komission on annettava kertomukset direktiiviin ja sen toimintaan liittyvistä seikoista. Kertomusten aikataulun tarkoituksena oli, että komissio voisi seurata rahoitusvälineiden markkinoista annetun direktiivin käytännön soveltamista. Sen vuoksi myös kertomusten antamista olisi lykättävä 12 kuukaudella. Nämä muutokset ovat pelkästään teknisiä ja ne tarvitaan direktiivin voimaantuloa ja tarkistamista koskevan aikataulun säilyttämiseksi. 2. Saattaminen osaksi kansallista lainsäädäntöä – voimaantulo Johdonmukaisuuden vuoksi ehdotuksen voimaansaattamismääräaika on sama kuin direktiivin 2004/39/EY voimaansaattamisen ehdotettu pidennetty määräaika (toisin sanoen 30 päivä lokakuuta 2006) (2 artikla). Kansallinen lainsäädäntö, jossa on pantu täytäntöön direktiivillä 93/22/ETY perustettu aikaisempi järjestelmä, saa olla voimassa niin kauan kunnes rahoituspalveluiden markkinoista annettua direktiiviä sovelletaan täysimääräisesti kansallisessa lainsäädännössä (toisin sanoen 30 päivään huhtikuuta 2007). Kun neuvosto ja Euroopan parlamentti ovat hyväksyneet ehdotuksen, se tulee voimaan julkaisupäivää seuraavana päivänä. Tämän ehdotuksen tarkoituksena on muuttaa toimilupia koskevien ehtojen yhdenmukaistamisesta annettua perusdirektiiviä sijoittautumisvapauden ja palvelujen vapaan tarjoamisen varmistamiseksi (”yhteensovittamisdirektiivi”). Ehdotukseen sisältyy ainoastaan joitain teknisiä muutoksia, jotka liittyvät perusdirektiivissä säädettyjen määräaikojen pidentämiseen. Ehdotukseen ei sisälly muita merkittäviä muutoksia. |

Oikeusperusta EY:n perustamissopimuksen 47 artiklan 2 kohta |

Toissijaisuusperiaate Toissijaisuusperiaatetta noudatetaan siltä osin kuin ehdotus ei kuulu yhteisön yksinomaiseen toimivaltaan. |

Jäsenvaltiot eivät voi riittävällä tavalla saavuttaa ehdotuksen tavoitteita seuraavista syistä: |

ks. direktiivi 2004/39/EY |

Ehdotuksen tavoitteet saavutetaan paremmin yhteisön toimilla seuraavista syistä: |

ks. direktiivi 2004/39/EY |

Näin ollen ehdotus on toissijaisuusperiaatteen mukainen. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

Ehdotetut määräaikojen pidennykset ovat harkittuja ja oikeasuhteisia. Niillä annetaan jäsenvaltioille ja sääntelyn piiriin kuuluville yksiköille lisäaikaa, jota tarvitaan direktiivin vaatimusten noudattamiseksi, mutta ne eivät ylitä sitä, mikä on tarpeen. |

Säädöslajin valinta |

Ehdotettu säädös: direktiivi |

Muut vaihtoehdot eivät soveltuisi seuraavista syistä: Muutosdirektiivi, johon sisältyy direktiiviin 2004/39/EY tehtäviä teknisiä muutoksia: direktiiviä voidaan muuttaa ainoastaan toisella direktiivillä. |

TALOUSARVIOVAIKUTUKSET |

Ehdotuksella ei ole vaikutusta yhteisön talousarvioon. |

LISÄTIEDOT |

Jäsenvaltioiden on toimitettava komissiolle kansalliset säännökset, joilla direktiivi saatetaan osaksi kansallista lainsäädäntöä. Direktiiviin ei sisälly velvoitetta toimittaa vastaavuustaulukkoa, koska tällaista velvoitetta ei ollut myöskään perusdirektiivissä. |

1. 2005/0111 (COD)

Ehdotus:

EUROOPAN PARLAMENTIN JA NEUVOSTON DIREKTIIVI,

annettu …, rahoitusvälineiden markkinoista annetun direktiivin 2004/39/EY muuttamisesta eräiden määräaikojen osalta

(ETA:n kannalta merkityksellinen teksti)

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 47 artiklan 2 kohdan,

ottavat huomioon komission ehdotuksen[1],

noudattavat perustamissopimuksen 251 artiklassa määrättyä menettelyä,

sekä katsovat seuraavaa:

(1) Rahoitusvälineiden markkinoista sekä neuvoston direktiivien 85/611/ETY ja 93/6/ETY ja Euroopan parlamentin ja neuvoston direktiivin 2000/12/EY muuttamisesta ja neuvoston direktiivin 93/22/ETY kumoamisesta 21 päivänä huhtikuuta 2004 annetussa Euroopan parlamentin ja neuvoston direktiivissä 2004/39/EY[2] säädetään kattavasta sääntelyjärjestelmästä, jonka tarkoituksena on varmistaa sijoittajien kauppojen laadukas toteutus.

(2) Direktiivissä 2004/39/EY säädetään, että jäsenvaltioiden on saatettava kyseisen direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2006. Jotta voidaan varmistaa direktiivin yhdenmukainen soveltaminen jäsenvaltioissa, huomattavan monia direktiivin monitahoisia säännöksiä on täydennettävä täytäntöönpanotoimenpiteillä, jotka komissio hyväksyy jäsenvaltioille asetetun voimaansaattamisajan kuluessa. Koska jäsenvaltiot eivät voi täysimääräisesti valmistella ja säätää kansallisia lakeja ennen kuin täytäntöönpanotoimenpiteiden sisältö on selvillä, niiden saattaa olla vaikeaa noudattaa nykyistä voimaansaattamiselle asetettua määräaikaa.

(3) Direktiivin 2004/39/EY ja kansallisen täytäntöönpanolainsäädännön vaatimusten noudattamiseksi sijoituspalveluyritykset ja muut sääntelyn piiriin kuuluvat yksiköt saattavat joutua ottamaan käyttöön uusia tietotekniikkajärjestelmiä, organisaatiorakenteita ja raportointi- ja kirjanpitomenettelyjä tai tehtävä merkittäviä muutoksia nykyisiin järjestelmiin ja käytäntöihin. Tämä voidaan tehdä vasta kun sekä komission hyväksymien täytäntöönpanotoimenpiteiden että direktiivin voimaan saattavan kansallisen lainsäädännön sisällöstä on päätetty.

(4) Direktiivin 2004/39/EY täysimääräisen vaikutuksen varmistamiseksi on myös tarpeen, että direktiivi ja sen täytäntöönpanotoimenpiteet saatetaan yhtä aikaa osaksi kansallista lainsäädäntöä tai että niitä sovelletaan jäsenvaltioissa suoraan.

(5) Sen vuoksi on aiheellista pidentää määräaikaa, joka jäsenvaltioille on asetettu direktiivin 2004/39/EY saattamiseksi osaksi kansallista lainsäädäntöä. Samoin sijoituspalveluyrityksille ja pankeille asetettua uusien vaatimusten noudattamista koskevaa määräaikaa olisi lykättävä ajankohtaan, jolloin jäsenvaltiot ovat saattaneet direktiivin osaksi kansallista lainsäädäntöä.

(6) Koska direktiivin 2004/39/EY eri säännökset liittyvät läheisesti toisiinsa, on aiheellista, että kyseisten määräaikojen pidennys koskee kaikkia direktiivin säännöksiä. Voimaansaattamis- ja soveltamismääräaikojen pidentämisen olisi oltava oikeassa suhteessa jäsenvaltioiden ja sääntelyn piiriin kuuluvien yksiköiden tarpeisiin eikä se saisi ylittää niitä. Jäsenvaltioiden olisi sovellettava direktiivin 2004/39/EY säännöksiä samasta ajankohdasta alkaen arvopapereiden sisämarkkinoiden toimintaa mahdollisesti haittaavan hajanaisuuden välttämiseksi.

(7) Näiden muutosten seurauksena tarvitaan myös muutoksia direktiivin 93/22/ETY kumoamispäivän ja direktiivissä 2004/39/EY säädettyjen siirtymäsäännösten voimaantulon lykkäämiseksi sekä komission raportointivelvollisuutta koskevan aikataulun pidentämiseksi.

(8) Tämän vuoksi direktiivi 2004/39/EY olisi muutettava vastaavasti,

OVAT ANTANEET TÄMÄN DIREKTIIVIN:

1 artikla

Muutetaan direktiivi 2004/39/EY seuraavasti:

(1) Muutetaan 65 artikla seuraavasti:

a) Korvataan 1–4 kohta seuraavasti:

”1. Komissio antaa 30 päivään huhtikuuta 2007 mennessä julkisen kuulemisen ja toimivaltaisten viranomaisten kanssa käytävien keskustelujen perusteella Euroopan parlamentille ja neuvostolle kertomuksen direktiivin säännösten mukaisten kaupantekoa edeltävien ja sen jälkeisten avoimuusvaatimusten soveltamisalan mahdollisesta laajentamisesta kattamaan muut rahoitusvälineiden lajit kuin osakkeet.

2. Komissio antaa 30 päivään huhtikuuta 2008 mennessä Euroopan parlamentille ja neuvostolle kertomuksen 27 artiklan soveltamisesta.

3. Komissio antaa 30 päivään lokakuuta 2007 mennessä julkisen kuulemisen ja toimivaltaisten viranomaisten kanssa käytävien keskustelujen perusteella Euroopan parlamentille ja neuvostolle kertomuksen

a) siitä, onko tarkoituksenmukaista edelleen jättää 2 artiklan 1 kohdan k alakohdan nojalla tämän direktiivin soveltamisalan ulkopuolelle yritykset, joiden pääasiallinen liiketoiminta on hyödykejohdannaisten kauppa omaan lukuun;

b) niiden oikeasuhteisten vaatimusten sisällöstä ja muodosta, joita sovelletaan toimiluvan myöntämiseen tällaisille yrityksille saada toimia tässä direktiivissä tarkoitettuina sijoituspalveluyrityksinä ja niiden toiminnan valvomiseen;

c) sijoituspalveluja tarjoavien ja/tai sijoitustoimintaa harjoittavien, yritykseen sidoksissa olevien asiamiesten nimittämistä koskevien sääntöjen asianmukaisuudesta, erityisesti heidän valvontansa osalta;

d) siitä, onko tarkoituksenmukaista jatkaa 2 artiklan 1 kohdan i alakohdan nojalla tapahtuvaa tämän direktiivin soveltamisalan ulkopuolelle jättämistä.

4. Komissio antaa 30 päivään lokakuuta 2007 mennessä Euroopan parlamentille ja neuvostolle kertomuksen niiden esteiden poistamisen edistymisestä, jotka saattavat haitata niiden tietojen, jotka kauppapaikkojen on julkaistava, kokoamista Euroopan tasolla.”

b) Korvataan 6 kohta seuraavasti:

”6. Komissio antaa 30 päivään lokakuuta 2007 mennessä toimivaltaisten viranomaisten kanssa käytävien keskustelujen pohjalta Euroopan parlamentille ja neuvostolle kertomuksen välittäjiltä yhteisön oikeuden mukaisesti edellytettyä ammatillista vastuuvakuutusta koskevien vaatimusten tarkoituksenmukaisuudesta.”

(2) Korvataan 69 artikla seuraavasti:

”69 artikla Direktiivin 93/22/ETY kumoaminen

1. Kumotaan direktiivi 93/22/ETY 30 päivästä lokakuuta 2006 alkaen.Viittaukset direktiiviin 93/22/ETY katsotaan viittauksiksi tähän direktiiviin. Viittaukset direktiivin 93/22/ETY artikloihin tai niissä annettuihin määritelmiin katsotaan viittauksiksi tämän direktiivin artikloihin tai niissä annettuihin vastaaviin määritelmiin.

2. Jäsenvaltioiden on säädettävä, että direktiivin 93/22/ETY noudattamiseksi annettavat kansalliset lait, asetukset ja hallinnolliset määräykset ovat voimassa niin kauan kunnes 70 artiklan mukaisesti annettuja toimenpiteitä sovelletaan, kuitenkin enintään 30 päivään huhtikuuta 2007 saakka.”

(3) Korvataan 70 artiklan 1 kohta seuraavasti:

”Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä lokakuuta 2006 . Niiden on ilmoitettava tästä komissiolle viipymättä. Niiden on sovellettava näitä säännöksiä 1 päivästä toukokuuta 2007.”

(4) Korvataan 71 artiklan 1–4 kohta seuraavasti:

”1. Sijoituspalveluyrityksillä, joille niiden kotijäsenvaltio on jo ennen 30 päivää huhtikuuta 2007 myöntänyt toimiluvan sijoituspalvelujen tarjoamiseen, katsotaan olevan tässä direktiivissä tarkoitettu toimilupa, jos tämän jäsenvaltion lainsäädännössä säädetään, että tällaisen toiminnan aloittamiseksi sijoituspalveluyritysten on täytettävä 9–14 artiklassa säädettyjä vaatimuksia vastaavat vaatimukset.

2. Säännellyllä markkinalla tai markkinoiden ylläpitäjällä, jolle sen kotijäsenvaltio on jo ennen 30 päivää huhtikuuta 2007 myöntänyt toimiluvan, katsotaan olevan tässä direktiivissä tarkoitettu toimilupa, jos kyseisen jäsenvaltion lainsäädännössä säädetään, että säännellyn markkinan tai markkinoiden ylläpitäjän (tapauksesta riippuen) on täytettävä tämän direktiivin III osastossa säädettyjä vaatimuksia vastaavat vaatimukset.

3. Sidonnaisasiamiesten, jotka on jo merkitty julkiseen rekisteriin ennen 30 päivää huhtikuuta 2007 , katsotaan olevan myös tässä direktiivissä tarkoitetussa rekisterissä, jos kyseisen jäsenvaltion lainsäädännössä säädetään, että sidonnaisasiamiesten on täytettävä 23 artiklassa säädettyjä vaatimuksia vastaavat vaatimukset.

4. Direktiivin 93/22/ETY 17, 18 tai 30 artiklan mukaiset tiedot, jotka on ilmoitettu ennen 30 päivää huhtikuuta 2007 , katsotaan toimitetuiksi tämän direktiivin 31 ja 32 artiklan mukaisesti.”

2 artikla

Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä lokakuuta 2006. Niiden on ilmoitettava tästä komissiolle viipymättä.

Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.

3 artikla

Tämä direktiivi tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .

4 artikla

Tämä direktiivi on osoitettu kaikille jäsenvaltioille.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

ANNEX

FINANCIAL STATEMENT | […] |

DATE: […] |

1. | BUDGET HEADING: - None – NO FINANCIAL IMPLICATION | APPROPRIATIONS: None |

2. | TITLE: PROPOSAL FOR A DIRECTIVE AMENDING DIRECTIVE 2004/39/EC ON MARKETS IN FINANCIAL INSTRUMENTS |

3. | LEGAL BASIS: Article 47 (2) |

4. | AIMS: Extend the transposition deadline for Directive 2004/39/EC and defer the application deadline; adjust consequently further deadlines included in this Directive |

5. | FINANCIAL IMPLICATIONS – not applicable | 12 MONTH PERIOD (EUR million) | CURRENT FINANCIAL YEAR [n] (EUR million) | FOLLOWING FINANCIAL YEAR [n+1] (EUR million) |

5.0 | EXPENDITURE - not applicable - CHARGED TO THE EC BUDGET (REFUNDS/INTERVENTIONS) - NATIONAL AUTHORITIES - OTHER |

5.1 | REVENUE - not applicable - OWN RESOURCES OF THE EC (LEVIES/CUSTOMS DUTIES) - NATIONAL |

[n+2] | [n+3] | [n+4] | [n+5] |

5.0.1 | ESTIMATED EXPENDITURE |

5.1.1 | ESTIMATED REVENUE |

5.2 | METHOD OF CALCULATION: |

6.0 | CAN THE PROJECT BE FINANCED FROM APPROPRIATIONS ENTERED IN THE RELEVANT CHAPTER OF THE CURRENT BUDGET? not applicable | YES NO |

6.1 | CAN THE PROJECT BE FINANCED BY TRANSFER BETWEEN CHAPTERS OF THE CURRENT BUDGET? | YES NO |

6.2 | WILL A SUPPLEMENTARY BUDGET BE NECESSARY? | YES NO |

6.3 | WILL APPROPRIATIONS NEED TO BE ENTERED IN FUTURE BUDGETS? | YES NO |

OBSERVATIONS: |

[1] EUVL L ....., ....., s. ....

[2] EUVL L 145, 30.4.2004, s. 1.